**Štatút spotrebiteľskej propagačnej súťaže**

**,,*Vianočná súťaž o 4 balíčky Natura Siberica*“**

(ďalej ako ,,**Štatút**“)

**Čl. I**

**Úvodné ustanovenia**

1. Spotrebiteľská propagačná súťaž sa riadi ust. § 3 ods. 5 zákona č. 171/2005 Z.z. o hazardných hrách a o zmene a doplnení niektorých zákonov, v zmysle ktorého sa propagačná súťaž nepovažuje za hazardnú hru.

2. Tento Štatút upravuje podmienky účasti na spotrebiteľskej propagačnej súťaži ,,***Vianočná súťaž o 4 balíčky Natura Siberica***“ (ďalej ako ,,**súťaž**“) a pravidlá priebehu súťaže.

3. Cieľom súťaže je podpora predaja tovarov a služieb organizátora súťaže.

**Čl. II**

**Organizátor**

1. Organizátorom súťaže je obchodná spoločnosť **MARINER, spol. s r.o.**, so sídlom Tallerova 4, 811 02 Bratislava, IČO: 35 694 998, zapísaná v obchodnom registri Okresného súdu Bratislava I, oddiel: S.r.o, vložka č.: 11408/B (ďalej ako ,,**organizátor**“).

2. Kontaktné údaje organizátora: e-mail: *info@mariner.sk*

 tel.č.: **00421 2 4333 7430**

**Čl. III**

**Trvanie súťaže a územná pôsobnosť súťaže**

1. Spotrebiteľská propagačná súťaž je organizovaná a vzťahuje sa výlučne na územie Slovenskej republiky.
2. Spotrebiteľská propagačná súťaž prebieha v termíne **od 13.12.2018 do 16.12.2018 vrátane**.

**Čl. IV**

**Účastníci súťaže**

1. Súťaže sa môže zúčastniť každá fyzická osoba staršia ako 18 rokov s plnou spôsobilosťou na právne úkony s adresou trvalého pobytu na území Slovenskej republiky (ďalej ako „**účastník**“ alebo „**účastník spotrebiteľskej súťaže**“) s výnimkou osôb uvedených v bode 2. alebo v bode 3. tohto článku.
2. Súťaže sa nemôžu zúčastniť a z účasti na nej sú vylúčené osoby v pracovnom alebo obdobnom pomere k organizátorovi, ako aj osoby im blízke v zmysle § 116 Občianskeho zákonníka.
3. Z účasti na súťaži sú vylúčené tiež všetky osoby, ktoré akýmkoľvek spôsobom nesplnia podmienky súťaže alebo porušia pravidlá súťaže.
4. Na osoby vylúčené zo súťaže v zmysle bodu 2 alebo bodu 3 tohto článku sa hľadí, ako keby sa súťaže ani nezúčastnili. O vylúčení konkrétneho účastníka zo súťaže rozhoduje s konečnou platnosťou organizátor. Ak bol konkrétny účastník vylúčený zo súťaže, pričom so svojim vylúčením nesúhlasí, je oprávnený najneskôr do 3 dní po skončení súťaže podať písomnú sťažnosť štatutárnemu zástupcovi organizátora. Na oneskorene podané sťažnosti sa neprihliada.
5. V prípade, že sa výhercom stane osoba, ktorá je alebo bude zo súťaže vylúčená v zmysle bodu 2 alebo bodu 3 tohto článku, a to aj keď k vylúčeniu dôjde dodatočne pre nesplnenie podmienok súťaže, výhra sa takejto osobe neodovzdá a budú vyžrebovaní náhradní výhercovia. V prípade, ak takáto osoba už výhru prevzala je povinná túto výhru organizátorovi bezodkladne na základe písomnej výzvy organizátora súťaže vrátiť, respektíve nahradiť organizátorovi súťaže plnú hodnotu príslušnej výhry.

**Čl. V**

 **Druhy výrobkov, na ktoré sa súťaž vzťahuje**

1. Súťaž sa vzťahuje len na nižšie uvedené druhy výrobkov:

|  |  |
| --- | --- |
| **kód produktu** | **názov produktu** |
| 930-4607174431140 | NATURA SIBERICA Peeling |

(ďalej ako „**súťažný výrobok**“).

**Čl. VI**

**Podmienky účasti v súťaži**

1. Účastník sa zapojí do súťaže :

Vložením komentára podľa podmienok súťaže, vo firemnom profile organizátora na sociálnej stránke spoločnosti Facebook.

1. Podmienkou pre získanie výhry je zapojenie sa do súťaže zo strany účastníka v súlade s týmto Štatútom, obchodnými podmienkami organizátora a ostatnými platnými právnymi predpismi.
2. Účastník sa môže do súťaže zapojiť viac ako jeden krát, a to splnením podmienok súťaže opakovane, pričom za každé splnenie podmienok súťaže získa možnosť vyhrať viac výhier.

**Čl. VII**

**Výhry v súťaži**

1. Ceny súťaže :

1. cena: Telový peeling Natura Siberica vo forme balíčku v cene **16 EUR**

2. cena: Telový peeling Natura Siberica vo forme balíčku v cene **16 EUR**

3. cena: Telový peeling Natura Siberica vo forme balíčku v cene **16 EUR**

4. cena: Telový peeling Natura Siberica vo forme balíčku v cene **16 EUR**

 (ďalej ako „**výhra**“ alebo „**cena**“).

1. Účastníci berú na vedomie, že nemôžu požadovať a nemajú nárok na ceny vo vyššej hodnote alebo vo väčšom množstve, ako určí organizátor súťaže v súlade s podmienkami súťaže v zmysle tohto Štatútu, a že nie sú oprávnení požadovať namiesto výhry peňažné plnenie či iné protiplnenie v hodnote výhry. Výhra bude výhercovi odovzdaná tak, ako je popísané v tomto Štatúte. Organizátor súťaže nenesie žiadnu zodpovednosť za akékoľvek riziká a záväzky súvisiace s výhrou a jej využitím.
2. Organizátor si vyhradzuje právo nahradiť výhru inou výhrou obdobného typu a zodpovedajúcej hodnoty.

**Čl. VIII**

**Priebeh žrebovania o výhry**

1. Výhercom je účastník súťaže, ktorý splnil všetky podmienky súťaže a ktorý vloží komentár na firemnom profile organizátora a na základe náhodného výberu bude vylosovaný.
2. Vyhlasovanie súťaže prebehne dňa 16.12.2018 o 22.00h a to spôsobom, že výhry budú oznámené po skončení súťaže na základe podmienok opísaných v bode 1. ČL.VIII.
3. Každý účastník môže v rámci žrebovania vyhrať len jednu výhru.
4. V prípade, že po vyžrebovaní sa zistí, že v danom prípade nie sú splnené všetky podmienky podľa tohto Štatútu, bude vyžrebovaný účastník súťaže vyradený a budú oznámení náhradní výhercovia.
5. Výsledky budú zverejnené na webovej stránke organizátora [www.mariner.sk](http://www.mariner.sk) do 7 pracovných dní po uskutočnení žrebovania. Výhercovia budú osobne kontaktovaní prostredníctvom telefonického a/alebo mailového kontaktu poskytnutého organizátorovi, inak prostredníctvom listu doručovaného poštou.
6. Každý výherca je pred prevzatím výhry povinný na požiadanie predložiť organizátorovi k nahliadnutiu originál platného preukazu totožnosti výhercu (platný občiansky preukaz alebo platný cestovný pas). V prípade, ak výherca nepredloží organizátorovi k nahliadnutiu preukaz totožnosti, stráca nárok na výhru. V takýchto prípadoch takémuto výhercovi zaniká akýkoľvek nárok na dodatočné uplatnenie si výhry voči organizátorovi a namiesto pôvodného výhercu budú žrebovaní náhradní výhercovia.
7. Ak výherca neprejaví súhlas s nadobudnutím ceny, vzdá sa ceny alebo odoprie súhlas s ktoroukoľvek podmienkou súťaže, stráca nárok na výhru.
8. Výhry budú výhercom odovzdané spôsobom zaslaním oznámenia na základe umiestnenia najneskôr do 10 dní odo dňa žrebovania prostredníctvom listu podaným na doručovanie poštovou prepravou na adresu uvedenú účastníkom súťaže, alebo osobným prevzatí výhry zo strany účastníka súťaže v sídle organizátora, pričom lehota na prevzatie výhry je stanovená na dobu 60 kalendárnych dní odo dňa odoslania oznámenia o výhre výhercovi, nadviazaním telefonického kontakt výhercu a následnou dohodou o mieste a čase odovzdania a prevzatia výhry.
9. Organizátor si vyhradzuje právo organizovať odovzdanie výhier ako verejnú udalosť a z tejto vyhotovovať obrazové, zvukové a obrazovo-zvukové záznamy a tieto používať na svoje propagačné a marketingové účely, s čím účastník vyslovuje svoj súhlas.
10. V prípade nezastihnutia výhercu na poskytnutých kontaktných údajoch, poskytnutej doručovacej adrese najneskôr do 30 kalendárnych dní odo dňa prvého pokusu organizátora o kontakt s výhercom alebo v prípade neprevzatia výhry do 30 kalendárnych dní odo dňa upovedomenia výhercu o výhre, takémuto výhercovi zaniká akýkoľvek nárok na dodatočné uplatnenie si výhry voči organizátorovi a namiesto pôvodného výhercu budú žrebovaní náhradní výhercovia.
11. Organizátor nie je zodpovedný za akékoľvek účastníkom nesprávne zadané údaje (meno a priezvisko, adresa trvalého bydliska), resp. zmenu údajov, zo strany účastníkov resp. výhercov, ktoré by malo za následok, že výhra nebude riadne odovzdaná, resp. doručená výhercovi. V takýchto prípadoch takémuto výhercovi zaniká akýkoľvek nárok na dodatočné uplatnenie si výhry voči organizátorovi a namiesto pôvodného výhercu budú žrebovaní náhradní výhercovia.

**Čl. IX**

**Zverejnenie a propagácia súťaže a jej výsledkov**

1. Zverejnenie a propagácia súťaže a jej výsledkov sa uskutoční prostredníctvom internetovej stránky organizátora www.mariner.sk, pričom organizátor je oprávnený v prípade záujmu zvoliť aj formu propagácie súťaže prostredníctvom tlačených alebo elektronických reklamných formátov alebo akúkoľvek inú formu propagácie podľa vlastného uváženia a možností.

**Čl. X**

**Ochrana osobných údajov a obrazových, obrazovo-zvukových a zvukových záznamov**

1. Účastník zapojením sa do súťaže a poskytnutím svojich osobných údajov organizátorovi vyjadruje svoj súhlas so spracovaním svojich osobných údajov v rozsahu:

meno

priezvisko

dátum narodenia

adresa trvalého pobytu

korešpondenčná adresa ak iná ako adresa trvalého pobytu

telefónne číslo

e-mailová adresa

iné

v zmysle zákona č. 122/2013 Z.z. o ochrane osobných údajov a o zmene a doplnení niektorých zákonov predovšetkým pre účely realizácie súťaže, žrebovania, jej vyhodnotenia,  zverejnenia osobných údajov o výhercoch ako aj na reklamné a propagačné účely v rámci akýchkoľvek marketingových aktivít spojených so súťažou. v potrebnom rozsahu po dobu na čas trvania súťaže, jej vyhodnotenia a odovzdania výhier a na dobu 5 rokov od ukončenia súťaže. Účastník môže svoj súhlas so spracúvaním osobných údajov kedykoľvek písomne odvolať doručením písomného odvolania organizátorovi.

1. Organizátor je oprávnený zverejniť poskytnuté osobné údaje na internete na webovej stránke súťaže ako aj v propagačných materiáloch v masovokomunikačných prostriedkoch. Rovnako je organizátor oprávnený poskytnúť osobné údaje osobe v pracovnom pomere k doručovateľovi, za predpokladu využitia prepravných a logistických (kuriérskych) služieb za účelom kontaktu, prípadne odovzdania výhry výhercovi.
2. Výherca potvrdením výhry a jej prevzatím udeľuje súhlas s bezodplatným vyhotovením a použitím obrazových, obrazovo-zvukových a zvukových záznamov pre prípadné propagačné a marketingové účely organizátora.
3. Výherca ktorý v priebehu alebo po skončení súťaže odvolá svoj súhlas s ktorýmkoľvek ustanovením tohto Štatútu, stráca tento nárok na účasť v súťaži a prípadnú výhru.

**Čl. XI**

**Osobitné ustanovenia**

1. Na výhru nevzniká účastníkom právny nárok. Účastníci súťaže sú si vedomí toho, že v zmysle ust. §845 zákona č. 40/1964 Z.z. Občiansky zákonník v platnom znení, nemožno výhru vymáhať, a to ani prostredníctvom súdu.
2. Výhru nie je možné meniť ani reklamovať. Organizátor nenesie žiadnu zodpovednosť za akékoľvek riziká a záväzky súvisiace s výhrou.
3. Prijaté ceny alebo výhry neuvedené v hodnote neprevyšujúcej 350,00 EUR za cenu alebo výhru sú v zmysle ust. § 9 ods. 2 písm. m) zákona č. 595/2003 Z.z. o dani z príjmov oslobodené od dane z príjmu. V prípade ceny alebo výhry, ktorej hodnota presiahne sumu 350,00 EUR, sa zdaňuje a do základu dane zahrnie len suma prevyšujúca 350,00 EUR.
4. V prípade organizovania súťaže prostredníctvom sociálnej siete účastník súťaže zapojením do súťaže vyjadruje svoje uzrozumenie s tým, že zo strany sociálnej siete, prostredníctvom ktorej

**XII.**

**Záverečné ustanovenia**

1. Organizátor je oprávnený kedykoľvek v priebehu súťaže zmeniť jej pravidlá, vrátane doby jej trvania, či súťaž predčasne ukončiť alebo zrušiť. Nijakému účastníkovi súťaže tým nevzniká žiaden nárok na výhru a to ani za predpokladu splnenia podmienok súťaže.
2. Účasť v súťaži je dobrovoľná a účastník svojim zapojením sa do súťaže vyjadruje svoj súhlas s jej pravidlami a zaväzuje sa všetky jej pravidlá a podmienky riadne dodržiavať.
3. Pri akýchkoľvek sporoch alebo nejasnostiach týkajúcich sa súťaže, jej pravidiel alebo prípadných nárokov s tým súvisiacich, je vždy rozhodujúce a konečné stanovisko organizátora.
4. Po uplynutí doby trvania spotrebiteľskej propagačnej súťaže sa všetky propagačné materiály, účtovné doklady vzťahujúce sa k súťaži stávajú neplatnými a organizátor nebude zodpovedný a nebudú mu vyplývať žiadne ďalšie povinnosti vzťahujúce sa k súťaži.

V Bratislave dňa 13.12. 2018

**Za a v mene organizátora**:

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Danica Markuseková**

konateľ

**MARINER, spol. s r.o.**